BASES XERAIS E ESPECÍFICAS OFERTA DE EMPREGO PÚBLICO 2017-2018-2019 - PRIMEIRA FASE
ADMINISTRACIÓN LOCAL — Municipal — Vigo (Persoal, oposicións, 07/07/2020)

A Xunta de Goberno Local, na sesión de 12 de marzo de 2020, adoptou o seguinte acordo: “PRIMEIRO.- Aprobar a convocatoria dos procesos selectivos destinados á execución das Ofertas de Emprego Público do Concello de Vigo 2017, 2018 e 2019 (1ª fase: Sarxento extinción de incendios, Bombeiro, Condutor-bombeiro, Inspector policía local, Policía Local), nos termos do informe xurídico-proposta de acordo que antecede e do informe preceptivo de fiscalización previa, de conformidade coas bases das convocatorias respectivas. SEGUNDO.- Aprobar as bases xerais dos procesos selectivos destinados á execución das Ofertas de Emprego Público do Concello de Vigo 2017, 2018, 2019, nos termos do informe xurídico-proposta de acordo que antecede e do informe preceptivo de fiscalización previa emitidos, e contidas no ANEXO I do presente acordo (apartados A) e B)), do cal forman parte inseparable. TERCEIRO.- Aprobar as bases específicas correspondentes as prazas e postos que configurarán a 1ª fase de esta Oferta Pública de Emprego que se relacionan a continuación: Sarxento extinción de incendios, Bombeiro, Condutor bombeiro, Inspector policía local, Policía Local. CUARTO.- Ordenar a realización das publicacións oficiais que correspondan, dispoñendo a súa inserción na web municipal www.vigo.org e na Intranet Municipal aos efectos do seu público coñecemento. Contra o presente acordo poderase interpoñer recurso de reposición perante o mesmo órgano que a dictou no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo perante o Xulgado do Contencioso-Administrativo de Vigo no prazo de 2 meses a contar dende o día seguinte ao da notificación ou publicación do acto administrativo que poña fin á vía administrativa, nos supostos, termos e condicións do disposto nos artigos 8, 25 e 46 da Lei 29/1198, do 13 de xullo, Reguladora da Xurisdicción Contencioso-Administrativa.” É obxecto desta convocatoria a provisión en propiedade de prazas de funcionarios/as de carreira vacantes no cadro de persoal do Concello de Vigo dos anos 2017 (publicacións oficiais no BOP de data 29/12/2017 e rectificacións no BOP 26/04/2018 e 14/08/2019 e DOGA 21/06/2018 e 12/09/2019), 2018 (publicacións oficiais no BOP do 26/11/2018 e no DOG 25/01/2019), e 2019 (publicacións oficiais BOP 11/09/2019 e DOGA 25/09/2019): 1ª fase (Sarxento extinción de incendios, Bombeiro, Condutor bombeiro, Inspector policía local, Policía Local) En cada convocatoria específica indicaranse as prazas que se reservan para quendas distintas da libre (promoción interna ou cota reservada a persoas con discapacidade). O texto íntegro das bases xerais e específicas publicarase no Boletín Oficial da Provincia, no Taboleiro de Editos da Casa do Concello, na páxina web municipal www.vigo.org., e un anuncio breve no Diario Oficial da Comunidade Autónoma. O anuncio da convocatoria se publicará no Boletín Oficial do Estado. Para seren admitidos/as á realización das probas selectivas, de conformidade co establecido no artigo 56 do Real Decreto Lexislativo 5/2015, do 30 de outubro, polo que se aproba o Texto Refundido do Estatuto do Empregado Público (TREBEP), os/as candidatos/as deberán posuír os requisitos que se relacionan o día de finalización do prazo de presentación de solicitudes, e mantelos ata o momento da toma de posesión, ademais dos que se establezan nas respectivas bases específicas para cada unha das prazas convocadas, e que son os seguintes: